saptá te agne samídha íti prāṇā vaí samídhaḥ prāṇā hyètáṃ samindháte saptá jihvā íti yā́namū́ntsapta púruṣānékam púruṣamákurvaṃstéṣāmetádāha sapta ŕ̥ṣaya íti sapta hi ta ŕ̥ṣaya ā́santsapta dhā́ma priyāṇī́ti chándāṃsyetádāha chándāṃsi vā́ asya sapta dhā́ma priyā́ṇi sapta hótrāḥ saptadhā́ tvā yajantī́ti sapta hyètaṃ hótrāḥ saptadhā yájanti sapta yóniríti cítīretádāhā́pr̥ṇasvetyā prájāyasvétyetádghrr̥tenéti réto vaí ghr̥taṃ réta evaìtádeṣú lokéṣu dadhāti svāhéti yajño vaí svāhākāró yajñíyamevaìtádidáṃ sakr̥tsárvaṃ karoti